Številka: 478-1/2025-6203 -1

Datum: 23. 5. 2025

Upravna enota Celje objavlja na podlagi 52. člena v povezavi s 77. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) in 19. člena Uredbe o stvarnem premoženju države in samoupravnih lokalnih skupnosti (Uradni list RS, Št. 31/2018)

**NAMERO O SKLENITVI NEPOSREDNE POGODBE ZA PRODAJO SLUŽBENEGA OSEBNEGA AVTOMOBILA**

1. **Prodajalec / upravljavec premičnega premoženja:**

Republika Slovenije, Upravna enota Celje, Ljubljanska cesta 1, 3000 Celje, matična številka 5886376000, davčna številka 69982163; (v nadaljevanju besedila prodajalec)

1. **Predmet prodaje**

Predmet prodaje je službeno osebno vozilo in sicer:

|  |  |
| --- | --- |
| Osebno vozilo |  |
| Letnik | 2005 |
| Registrska številka | CE T9-644 |
| Datum prve registracije | 24.11.2005 |
| Veljavnost tehničnega pregleda | 24.11.2025 |
| Veljavnost registracije | 24.11.2025 |
| Število sedežev | 5 |
| Število vrat | 5 |
| Številka šasije | VF1KCAVAK34619407 |
| Moč motorja | 62 KW |
| Delovna prostornina motorja | 1870 cm |
| Tip motorja | F9037 |
| Gorivo: | Dizel |
| Število prevoženih kilometrov | 110809 |
| Barva | S0M (bela) |
| Stanje vozila | Vozilo je vozno |
| Drugo | Zimske pnevmatike |

1. **Ponudbena cena in sklenitev pogodbe**

Izhodiščna ponudbena vrednost avtomobila je 3.100,00 EUR. Ponudba se odda z izpolnjeno vsebino iz priloge te objave.

Če bo v roku prispelo več ponudb, se bodo z zainteresiranimi ponudniki opravila dodatna pisna pogajanja o ceni. V primeru dveh ali več ponudb z enakim zneskom se bodo ravno tako izvedla dodatna pogajanja. Pogodba bo sklenjena s tistim ponudnikom, ki bo ponudil najvišjo odkupno ceno.

Cene in drugi elementi ponudbe, ponujeni na pogajanjih, so zavezujoči. Ponujena cena mora biti dana v natančnem znesku in ne v razponu.

Prodajalec si pridržuje pravico, da ne glede na prejete ponudbe, ne sklene pogodbe z nobenim ponudnikom, prav tako lahko začeti postopek do sklenitve pravnega posla ustavi.

Odpiranje ponudb ne bo javno.

Vse stroške, povezane s sklenitvijo pogodbe in prenosom lastništva plača kupec.

Premičnina bo prodana po načelu »videno-kupljeno«, zato morebitne reklamacije po sklenitvi prodajne pogodbe ne bodo upoštevane.

1. **Pogoji in način oddaje ponudbe**

Pri zbiranju ponudb lahko sodelujejo pravne in fizične osebe.

Ponudbe morajo biti poslane po pošti s priporočeno pošiljko na naslov Upravna enota Celje, Ljubljanska cesta l, 3000 Celje s pripisom »Ponudba za nakup vozila št. 478-1/2025-6203 – NE ODPIRAJ« ter morajo vsebovati:

* izpolnjen in lastnoročno podpisan obrazec, ki je priloga te objave;
* kopijo osebnega dokumenta (velja za fizične osebe in s.p.- je);

Rok za vložitev namere o nakupu je 20 dni od dneva objave na spletni strani prodajalca.

Obravnavane bodo namere oz. ponudbe o nakupu, oddane priporočeno na pošto najkasneje

do 23.59 ure zadnjega dneva roka oddajo namere.

Datum objave: 23. 5. 2025.

Datum izteka roka za objavo: 12. 6. 2025 do 23.59 ure.

Ponudbe prispele po tem roku bodo izločene iz postopka.

Ponudniki bodo o rezultatih zbiranja ponudb obveščeni na njihov elektronski naslov najkasneje

7 dni po zaključenem zbiranju ponudb.

1. **Način in rok plačila kupnine**

Kupnina se plača v 8 dneh od podpisa pogodbe na TRR prodajalca.

Plačilo celotne kupnine v določenem roku je bistvena sestavina pravnega posla.

Če izbrani ponudnik ne bo podpisal pogodbe v roku 5 delovnih dni po pozivu in če ne bo plačal kupnine v roku 8 dni po podpisu pogodbe z obeh strani, lahko prodajalec pozove k sklenitvi pogodbe naslednjega ponudnika, ki je ponudil najvišjo ceno.

Prodajalec bo prenos in izročitev osebnega avtomobila opravil po plačilu celotne kupnine in predložitvi dokazila o plačilu.

Prevzem vozila je možen na sedežu prodajalca v petih dneh po plačilu kupnine. Ob prevzemu se izdela primopredajni zapisnik.

Kupec mora na lastne stroške poskrbeti za odvoz vozila v 5 dneh od plačila kupnine iz lokacije, kjer se nahaja.

1. **Dodatne informacije in ogled vozila**

Ogled vozila je možen v poslovnem času Upravne enote Celje na lokaciji Ljubljanska cesta 1, 3000 Celje, po predhodnem dogovoru pri kontaktni osebi prodajalca Damjan Mesarič na telefon: 03 426 54 34 ali na elektronski naslov [damjan.mesaric@gov.si](mailto:damjan.mesaric@gov.si) z nazivom zadeve »Ogled vozila«. Dodatne informacije v zvezi z vozilom lahko ponudniki dobijo vsak delavnik pri navedeni kontaktni osebi prodajalca.

1. **Obvestilo posameznikom o splošni uredbi o varstvu osebnih podatkov (GDPR)**

V skladu z Uredbo (EU) 2016/679 Evropskega parlamenta in Sveta z dne 27. Aprila 2016 o varstvu posameznikov pri obdelavi osebnih podatkov in o prostem pretoku takih podatkov (Splošna uredba o varstvu podatkov, v nadaljnjem besedilu: GDPR) in predpisi, ki urejajo varstvo osebnih podatkov, pogodbeni stranki soglašata, da osebnih podatkov ne bosta uporabljali v nasprotju z določili Uredbe o GDPR in predpisi o varstvu osebnih podatkov.

Pogodbeni stranki bosta zagotavljali pogoje in ukrepe za varstvo osebnih podatkov in preprečevali zlorabe v smislu določil Uredbe o GDPR in predpisi, ki urejajo varstvo osebnih podatkov

Damjan Vrečko

načelnik

Priloga:

* Obrazec - Ponudba za nakup osebnega vozila
* Fotografije vozila

Objava:

* gov.si
* oglasna deska UE Celje





 

 

